**გარიგების წერილი – გარიგების პირობები**

*(წინამდებარე გარიგების პირობები ადაპტირებული უნდა იყოს კონკრეტულ გარემოებებზე და, სურვილის შემთხვევაში, შეიძლება ჩართული იყოს გარიგების წერილში, როგორც ერთიანი დოკუმენტი. მიზანშეწონილია, რომ გარიგების პირობები „დათარიღდეს“ და 2018 წლის აპრილი მიეთითოს როგორც ძალაში შესვლის თარიღი)*

**გაითვალისწინეთ, რომ საჭიროა შემდეგი პუნქტების ადაპტირება:**

**8, 9.6, 9.7, 9.11, 10.1, 10.2, 11.1, 11.2**

**გარიგების პირობები**

წინამდებარე გარიგების პირობები (განახლებული 2018 წლის აპრილს) განსაზღვრავს პირობებს, რომლითაც ჩვენ უნდა ვიმოქმედოთ თქვენთვის, და წაკითხული უნდა იყოს ჩვენი მიმდინარე გარიგების წერილთან ერთად. ყველა სამუშაო განხორციელდება ამ პირობების შესაბამისად, გარდა იმ შემთხვევებისა, როდესაც ცვლილებები წერილობითი ფორმით იქნება შეთანხმებული.

1. **პროფესიული წესები და პრაქტიკის სახელმძღვანელო მითითებები**
   1. ჩვენ დავიცავთ და ვიმოქმედებთ ბუღალტერთა ეთიკის საერთაშორისო სტანდარტების საბჭოს დებულებების, რეგულაციების და ეთიკის პრინციპების შესაბამისად და ვიღებთ ინსტრუქციას, რომ ვიმოქმედოთ ამ სახელმძღვანელოს შესაბამისად. კერძოდ, თქვენ გვაძლევთ უფლებამოსილებას, გამოვასწოროთ საგადასახადო ორგანოების მიერ დაშვებული შეცდომები, სადაც ვნახავთ. ჩვენ პასუხისმგებლობას არ ვიღებთ რაიმე ზარალთან, დაზიანებასთან ან ხარჯებთან დაკავშირებით, რომლებიც შეიძლება წარმოიშვას ჩვენს მიერ ნორმატიული ან მარეგულირებელი ვალდებულებების დაცვის შედეგად. ამ მოთხოვნების ასლები ხელმისაწვდომია ჩვენს ოფისებში. ეს მოთხოვნები ასევე შეგიძლიათ იხილოთ: [www.ethicsboard.org/iesba-code](http://www.ethicsboard.org/iesba-code)

**2 ინტერესთა კონფლიქტი, დამოუკიდებლობა და კონფიდენციალურობა**

2.1 თქვენ ეთანხმებით, რომ ჩვენ შეგვიძლია ვიმოქმედოთ ამ გარიგების მსვლელობისას სხვა კლიენტებისთვის, რომელთა ინტერესებიც ეწინააღმდეგება ან შეიძლება ეწინააღმდეგებოდეს თქვენს ინტერესებს ქვემოთ მოცემული კონფიდენციალურობის დაცვის ვალდებულებების მხრივ. ჩვენ ვადასტურებთ, რომ დაუყოვნებლივ შეგატყობინებთ, თუ ჩვენთვის ცნობილი გახდება, რომ არსებობს ინტერესთა კონფლიქტი. როდესაც კონფლიქტები გამოვლინდება, რომელთა მოგვარებაც შეუძლებელია იმგვარად, რომ დაცული იყოს თქვენი ინტერესები, ჩვენ ვწუხვართ, მაგრამ, ამ შეთხვევაში, ჩვენ ვერ შევძლებთ თქვენთვის შემდგომი მომსახურებების განხორციელებას.

2.2 თუ არსებობს ინტერესთა კონფლიქტი, რომელიც შეიძლება წარმატებულად მოგვარდეს სათანადო დამცავი ღონისძიებების გატარებით, რათა დაცული იყოს თქვენი ინტერესები, მაშინ ჩვენ გავატარებთ ამ დამცავ ღონისძიებებს. შესაძლებლობის ფარგლებში, ეს გაკეთდება თქვენთან შეთანხმებულად.

* 1. თუ ჩვენთვის ცნობილი გახდება, რომ მხარეთა შორის, რომლებიც ფლობენ ან გარკვეულწილად მონაწილეობენ სამეურნეო სუბიექტის მფლობელობაში ან/და მართვაში, მიმდინარეობს დავა, უნდა აღინიშნოს, რომ ჩვენი გარიგების წერილის ადრესატი იქნება ჩვენი კლიენტი (მაგალითად, კომპანია) და ჩვენ არ მივაწვდით ინფორმაციას და არ გავუწევთ მომსახურებას ერთერთ მხარეს, თუ არ იქნება ყველა მხარე ინფორმირებული და თანახმა. თუ ყველა მხარესთან სხვაგვარად არ არის შეთანხმებული, ჩვენ გავაგრძელებთ ინფორმაციის მიწოდებას ჩვეულებრივ იმ მისამართზე, სადაც ვუგზავნით კორესპონდენციას სამეურნეო სუბიექტის ხელმძღვანელობას. თუ ხელმძღვანელობის სხვადასხვა წევრისგან მიღებული იქნება ურთიერთსაწინააღმდეგო რეკომენდაციები, ინფორმაცია ან ინსტრუქციები, ჩვენ ამ საკითხს გადავცემთ სამეურნეო სუბიექტის მართვის უფლებამოსილებით აღჭურვილ პირებს, და დაველოდებით, სანამ ისინი შეათანხმებენ შემდგომ ქმედებებს.
  2. ჩვენ ვადასტურებთ, რომ როდესაც თქვენ მოგვაწვდით კონფიდენციალურ ინფორმაციას, ჩვენ ყოველთვის დავიცავთ მის კონფიდენციალურობას, გარდა იმ შემთხვევებისა, როდესაც მოთხოვნილია კანონით, ან გათვალისწინებულია რეგულაციებით, ეთიკური ან სხვა პროფესიული გადაწყვეტილებებით (მაგალითად, სადაზღვევო კომპანიის მიერ, ან გარე ექსპერტის მიმოხილვის დროს). ზოგჯერ შეიძლება, ქვეკონტრაქტით თქვენი საქმეები გადავცეთ სხვა საგადასახადო და ბუღალტრული აღრიცხვის სპეციალისტებს. ქვეკონტრაქტორები დაექვემდებარებიან ჩვენი კლიენტის კონფიდენციალურობის დაცვის პირობებს.
  3. ჩვენ ვიტოვებთ უფლებას, სარეკლამო საქმიანობის, ტრენინგების ან სხვა ბიზნეს მიზნებისთვის, ვახსენოთ, რომ თქვენ ხართ ჩვენი კლიენტი. როგორც ზემოთ უკვე აღვნიშნეთ, ჩვენ არ გავასაჯაროებთ თქვენს საიდუმლო ინფორმაციას.
  4. თქვენ ეთანხმებით იმას, რომ საკმარისი იქნება ჩვენს მიერ კონფიდენციალურობის დაცვის ვალდებულების შესასრულებლად, გადავდგათ ისეთი ნაბიჯები, რომლებიც, ჩვენი აზრით, მიზანშეწონილია, რათა არ გამჟღავნდეს კონფიდენციალური ინფორმაცია როგორც ამ გარიგების მსვლელობისას და ასევე მისი დასრულების შემდეგ.

**3 სხვა მომსახურებები**

3.1 ჩვენ დაგეხმარებით მხოლოდ ჩვენი რეკომენდაციების რეალიზაციაში, თუ პირადაპირ წერილობით იქნება მითითებული და შეთანხმებული.

3.2 პირობები, რომლის შესაბამისადაც ჩვენ გიწევთ მომსახურებას, განხილულია გარიგების ცალკეულ წერილში.

* 1. თუ პროფესიული მომსახურების მიწოდების დროს, დაგჭირდებათ კონსულტაციები ინვესტიციებთან დაკავშირებით, ჩვენ მოგვიწევს, გადაგამისამართოთ სხვასთან, ვინც უფლებამოსილია გაგიწიოთ ასეთი კონსულტაციები, რადგან ჩვენ არ ვართ უფლებამოსილი.

**4 ხარისხის კონტროლი**

* 1. ხარისხიანი მომსახურების მიწოდების ვალდებულების ფარგლებში პერიოდულად ჩვენი ფაილები გადიან დამოუკიდებელი ხარისხის კონტროლის შემოწმებას. ჩვენი რეცენზენტები (მიმომხილველები) გამოცდილი და პროფესიონალი ხალხია და, რა თქმა უნდა, იცავენ კონფიდენციალურობის იგივე მოთხოვნებს, რასაც ჩვენი დირექტორები და პერსონალი.

1. **მონაცემთა დაცვა**

5.1 მომსახურებს გაწევის და სხვა ამასთან დაკავშირებული მიზნებისთვის, როგორიცაა კლიენტის ჩანაწერების განახლება და გაუმჯობესება, მართვის მიზნებისთვის ჩატარებული ანალიზი, ნორმატიული უკუგება, დანაშაულის პრევენცია, კანონებისა და რეგულაციების დაცვა, ჩვენ შეიძლება მოვიპოვოთ, გამოვიყენოთ, დავამუშავოთ და გავამჟღავნოთ მონაცემები სამეურნეო სუბიექტის შესახებ ან პირადი მონაცემები მისი მოხელეებისა და თანამშრომლების შესახებ. პერსონალურ მონაცემთა დაცვის კანონმდებლობის შესაბამისად, თქვენ შეიძლება გქონდეთ წვდომის უფლება პირად მონაცემებზე, რომელიც ჩვენ გვაქვს სამეურნეო სუბიექტის, მისი მოხელეებისა და თანამშრომლების შესახებ.

5.2 ჩვენ გამოვიყენებთ სათანადო ტექნიკურ და ორგანიზაციულ ზომებს, რათა დავიცვათ პერსონალური მონაცემები უნებართვო ან არამართლზომიერი დამუშავებისგან, ასევე შემთხვევითი დაკარგვისგან, დაზიანებისგან ან განადგურებისგან. ჩვენ არ მოვახდენთ პერსონალური მონაცემების დამუშავებას ქვეკონტრაქტით, თუ ეს პერსონალური მონაცემები არ იქნება სათანადო დონეზე დაცული. რამდენადაც ჩვენ ვახდენთ მონაცემთა დამუშავებას, ჩვენ პერსონალურ მონაცემებს დავამუშავებთ მხოლოდ თქვენი მითითებების შესაბამისად.

5.3 ჩვენ 10 სამუშაო დღის განმავლობაში გაცნობებთ, თუ ფიზიკური პირი მოითხოვს თავისი პერსონალური მონაცემების ასლებს, ან შემოვა საჩივარი პერსონალური მონაცემების დამუშავებასთან დაკავშირებით ან შეტყობინება მონაცემთა დაცვის შესაბამისი ორგანოებიდან. თქვენ და ჩვენ უნდა გავიაროთ კონსულტაციები ერთმანეთთან და ვითანამშრომლოთ, როდესაც საქმე გვექნება ნებისმიერ ასეთ თხოვნასთან, საჩივართან ან შეტყობინებასთან.

5.4 ჩვენ ვუპასუხებთ თქვენს გონივრულ შეკითხვებს, რათა შეძლოთ გააკონტროლოთ ამ მუხლის შესრულება.

1. **მესამე მხარეების უფლებები**
   1. ფიზიკური პირი, რომელიც არ წარმოადგენს ამ შეთანხმების მხარეს, არ აქვს უფლება, როგორც მესამე მხარეს, შეასრულოს წინამდებარე შეთანხმების რომელიმე პირობა. ეს პუნქტი არ ეხება მესამე მხარის არანაირ უფლებას ან სამართლებრივ დაცვას.
   2. რჩევა, რომელსაც გაძლევთ თქვენ, უნდა გამოიყენოთ მხოლოდ თქვენ და ეს რჩევა არ არის გათვალისწინებული მესამე მხარეებისთვის, ვისაც თქვენ შეგიძლიათ მიაწოდოთ ის, თუ ჩვენ არ ვართ შეთანხმებულები გარიგების წერილში იმაზე, რომ კონკრეტულ მესამე მხარეს შეუძლია დაეყრდნოს ჩვენს მიერ შესრულებულ სამუშაოს. ჩვენ არ გვაქვს პასუხისმგებლობა მესამე მხარის მიმართ, მათ შორის, ჯგუფის ნებისმიერი კომპანიის მიმართ, რომლისთვისაც არ არის გათვლილი გარიგების წერილი, ჩვენს მიერ შესრულებული პროფესიული მომსახურების ან სამუშაოს ნებისმიერ ასპექტთან დაკავშირებით, რომელიც ხელმისაწვდომი იქნება მათთვის.
2. **პასუხისმგებლობის შეზღუდვა**
   1. ჩვენ გაგიწევთ პროფესიულ მომსახურებას სათანადო ზრუნვის და კვალიფიკაციის დონეზე. ჩვენი პასუხისმგებლობა თქვენს მიმართ შემოიფარგლება მხოლოდ ჩვენი დაუდევრობით ან განზრახ შეუსრულებლობით გამოწვეული დანაკარგებით, ზიანით და ხარჯებით. თუმცა, ჩვენ არ ვიქნებით პასუხისმგებელი თქვენს ან სხვათა მიერ არასწორი ან არასრული ინფორმაციის მოწოდების გამო, ან თქვენ ან სხვათა მიერ სათანადო ინფორმაციის ვერ მოწოდების გამო, ან თქვენს მიერ ჩვენი რჩევის არ გათვალისინების გამო, ან იმის გამო, რომ დროულად არ გამოეხმაურეთ ჩვენგან ან საჯარო სექტორისგან (როგორიცაა საგადასახადო ორგანოები) მიღებულ შეტყობინებას, გამოწვეულ ზარალზე, ჯარიმებზე, პროცენტზე ან დამატებით საგადასახადო ვალდებულებებზე.
   2. თქვენ ეთანხმებით, რომ პასუხისმგებლობისგან გვანთავისუფლებთ ჩვენ, ჩვენს დირექტორებს, ქვეკონტრაქტორებს და თანამშრომლებს, კანონით დაშვებულ ფარგლებში, ნებისმიერი ზიანის გამო, რომელიც გამოწვეულია თქვენს მიერ ზეპირი ან წერილობითი ფორმით მოწოდებული ნებისმიერი არასწორი ინფორმაციის შედეგად (განზრახ თუ უნებლიეთ). თქვენ ეთანხმებით იმას, რომ არ წამოაყენებთ რაიმე სარჩელს ჩვენი რომელიმე დირექტორის ან პერსონალის წინააღმდეგ ჩვენს მიერ მოწოდებულ მომსახურებასთან დაკავშირებით.
   3. ჩვენ ვეცდებით, მნიშვნელოვან საკითხებთან დაკავშირებით გაცემული ყველა რჩევა წერილობითი ფორმით დავაფიქსიროთ. ზეპირი ფორმით გაცემული რჩევები არ არის სანდო, თუ წერილობით არ დასტურდება. ამიტომ, თუ ჩვენ გაძლევთ ზეპირ რჩევას (მაგალითად, შეხვედრის ან სატელეფონო საუბრის დროს), და გსურთ, რომ ამ რჩევებს დაეყრდნოთ, თქვენ უნდა ითხოვოთ, რომ ეს რჩევა, მოგაწოდონ წერილობითი ფორმით.
   4. ჩვენი სამუშაო არ არის (თუ ამაზე არ არსებობს სამართლოებრივი ან მარეგულირებელი მოთხოვნა) გათვალისწინებული მესამე მხარისთვის, თუ ჩვენს მიერ არ არის გაცემული წერილობითი ნებართვა ამასთან დაკავშირებით, და ჩვენ არ ვიღებთ პასუხისმგებლობას მესამე პირების მიმართ ჩვენი პროფესიული მომსახურების ან სამუშაოს ნებისმიერი ასპექტისთვის.

**8 მოქმედი კანონი**

8.1 გარიგების ამ პირობების, გარიგების ყველა სხვა დამატებით წერილთან ერთად, დარეგულირება და ინტერპრეტირება უნდა მოხდეს [ჩასვით იურისდიქცია] კანონის შესაბამისად. თითოეული მხარე თანახმაა, რომ [ჩასვით იურისდიქცია] სასამართლოს უნდა ჰქონდეს ექსკლუზიური იურისდიქცია გარიგების პირობებთან, გარიგების ნებისმიერ წერილთან და მისგან წარმოშობილ ნებისმიერ საკითხთან დაკავშირებულ ნებისმიერ პრეტენზიაზე, დავაზე ან უთანხმოებაზე. თითოეული მხარე უარს ამბობს ნებისმიერ უფლებაზე, გააპროტესტოს ამ სასამართლოებში აღძრული საქმე, განაცხადოს, რომ საქმე აღძრულია შეუფერებელ სასამართლოში, ან განაცხადოს, რომ ამ სასამართლოებს არ გააჩნიათ იურისდიქცია.

**9 ანაზღაურება და საკომისიო**

9.1 ჩვენი ანაზღაურების თანხა ემყარება პასუხისმგებლობის ხარისხს, გამოყენებულ უნარ-ჩვევებს, რჩევების მნიშვნელობას და ღირებულებას, რისკის დონეს, და შესრულებულ სამუშაოზე დახარჯულ დროს.

9.2 თუ ჩვენ წარმოგიდგენთ ჩვენს ანაზღაურების კალკულაციას რომელიმე კონკრეტული სამუშაოსთვის, მაშინ კალკულაცია ხელშეკრულებით არ იქნება მავალდებულებელი, თუ ჩვენ პირდაპირ არ განვაცხადებთ ამას. თუ სხვაგვარად არ არის შეთანხმებული, ჩვენი ანაზღაურება არ მოიცავს მესამე პირის ხარჯებს, საკონსულტაციო ან სხვა პროფესიულ გადასახადებს.

9.3 მოთხოვნის შემთხვევაში, შეიძლება მიგითითოთ კონკრეტული ანაზღაურება კონკრეტული მომსახურების გაწევისთვის, ან ანაზღაურების დიაპაზონი კონკრეტული დავალებისთვის. ჩვენ არ ვადგენთ ფიქსირებულ ანაზღაურებას ერთ წელზე მეტი ხნით ადრე, რადგან ანაზღაურების ამგვარი კოტირება, საჭიროებს გადახედვას სხვადასხვა მოვლენების ფონზე. თუ ჩვენთვის აშკარა გახდება, რომ გაუთვალისწინებელი გარემოებების გამო ანაზღაურების კოტირება არაადეკვატური გახდა, ჩვენ ვიტოვებთ უფლებას, მოგაწოდოთ განახლებული ციფრი, და მივიღოთ ამაზე თქვენი თანხმობაც.

9.4 ანაზღაურების დარიცხვა ხდება სამუშაოს თითოეული ძირითადი კლასისთვის, რომელსაც ჩვენ ვასრულებთ თქვენთვის და წლის განმავლობაში შესაბამის ინტერვალებში მოხდება ანგარიშის წარდგენა. ჩვენი ანაზღაურება არ მოიცავს გაყიდვის გადასახადებს, რომლებიც დაემატება, სადაც საჭიროა. ნებისმიერი ხარჯები, რომელიც გაწეული იქნება თქვენი სახელით და ხარჯები, რომლებიც გაწეული იქნება ჩვენი სამუშაოს შესრულებისას, დაემატება ჩვენს ინვოისებს, საჭიროების შემთხვევაში.

9.5 ზოგიერთ შემთხვევაში, თქვენ შეიძლება მიიღოთ დახმარება თქვენს პროფესიულ ანაზღაურებაზე, განსაკუთრებით, თუ ეს ეხება საგადასახადო ორგანოების მიერ საგადასახადო საქმეების გამოძიებას. დახმარება შეიძლება მიიღოთ თქვენი სადაზღვევო პოლისით ან პროფესიული ან სავაჭრო ორგანიზაციების წევრობით. გარდა იმ შემთხვევებისა, როდესაც ჩვენს მიერ მოხდა ასეთი ტიპის დაზღვევის გაკეთება, თქვენ უნდა შეგვატყობინოთ ჩვენ ნებისმიერი ამგვარი სადაზღვევო პოლისის (უზრუნველყოფის) შესახებ, რომელიც გაქვთ. თქვენ იქნებით პასუხისმგებელი ჩვენს ანაზღაურებაზე, იმისდა მიუხედავად, სადაზღვევო კომპანიის მიერ გადახდას ექვემდებარება სრული თუ მხოლოდ ნაწილი ამ ანაზღაურებისა.

9.6 ანაზღაურების გადახდა უნდა მოხდეს ანაზღაურების ბარათში მითითებული თარიღიდან [რ-ბა] დღის განმავლობაში.

9.7 ყველა კითხვა, რომელიც წარმოიქმნება ჩვენს მიერ წარმოდგენილი ანაზღაურების ანგარიშთან დაკავშირებით, უნდა მოგვაწოდოთ წერილობითი ფორმით ანგარიშის წარდგენიდან [რ-ბა] დღის განმავლობაში. თქვენს მიერ მიღებული ნებისმიერი ანგარიში, რომელზეც არ იქნება ჩვენთან გამოგზავნილი ასეთი წერილი [რ-ბა] დღის განმავლობაში, ჩაითვლება, რომ მიღებულია როგორც შესრულებული სამუშაოს სამართლიანი საფასური.

9.8 ჩვენ ვიტოვებთ უფლებას, ვადაგადაცილებულ ანგარიშებზე დავარიცხოთ პროცენტი მიმდინარე ოფიციალური საპროცენტო განაკვეთით. ჩვენ ასევე ვიტოვებთ უფლებას, შევწყვიტოთ ჩვენი გარიგება და მომსახურება, რაზეც გამოგიგზავნით წერილობით შეტყობინებას, თუ ნებისმიერი ანაზღაურების გადახდა მეტისმეტად დააგვიანებს. ჩვენ ვაპირებთ ამ უფლებების განხორციელებას მხოლოდ იმ შემთხვევებში, როდესაც ეს სამართლიანი და მიზანშეწონილი იქნება.

9.9 თუ კლიენტ კომპანიას არ შეუძლია ან არ სურს, გადაიხადოს ჩვენი ანაზღაურება, ჩვენ ვიტოვებთ უფლებას, მოვითხოვოთ გადახდა ფიზიკური პირისგან (ან მშობელი კომპანიისგან), რომელიც კლიენტის სახელით გვაძლევდა მითითებებს, და ჩვენ გვექნება უფლება, გადავახდევინოთ (სასამართლო წესით) ნებისმიერი თანხა ჯგუფს, სამეურნეო სუბიექტს ან ფიზიკურ პირს, რომელიც მოქმედებდა თქვენი სახელით.

9.10 რამდენადაც ჩვენ კანონით ან პროფესიული მითითებებით ნებადართული გვაქვს ასე მოვიქცეთ (გავაკეთოთ), ჩვენ ვიტოვებთ უფლებას, ჩვენს საკუთრებაში არსებული ყველა ფულადი სახსრების, დოკუმენტებისა და ჩანაწერების მიმართ, რომლებიც უკავშირდება გარიგებას, გამოვიყენოთ დაკავების უფლება, სანამ ყველა გადასახდელი ანაზღაურება და ხარჯები არ იქნება გადახდილი სრულად.

9.11 ზოგიერთ შემთხვევაში, შეიძლება გადასახდელი გახდეს საკომისიო ან სხვა სარგებელი ჩვენთვის, ან ჩვენი პარტნიორისთვის (კომპანიონისთვის) [ჩასვით სახელი], რაც უკავშირდება სხვა პროფესიონალებთან თქვენს წარდგენას ან იმ ოპერაციებს, რომლებიც ჩვენ ან [ჩასვით სახელი]-მა განვახორციელეთ თქვენთვის. თუ ეს მოხდება, თქვენ წერილობით შეგატყობინებთ ამ თანხის, გადახდის პირობების და ნებისმიერი ამგვარი საკომისიოს ან სარგებელის შესახებ. იგივე ეხება იმ შემთხვევებსაც, როდესაც გადახდა ხდება ჩვენთან დაკავშირებულ პირზე ან კომპანიაზე, ან ოპერაციები ხორციელდება ჩვენთან დაკავშირებული პირის ან კომპანიის მიერ. [ანაზღაურება, რომელსაც სხვაგვარად გადაიხდიდით, [არ] შემცირდება საკომისიოების ან სარგებლის ოდენობით.] თქვენი თანხმობა ჩვენს ან [ჩასვით სახლი]-ის მიერ შენარჩუნებულ საკომისიოზე ან სხვა სარგებელზე, ნიშნავს, რომ ჩვენ არ ვართ ვალდებული ანგარიში ჩაგაბაროთ ამ სარგებლის შესახებ. თუ არ ეთანხმებით ამ შეთანხმებას, ჩვენ ნებისმიერი სარგებლის შენარჩუნებას შევძლებთ მხოლოდ იმ შემთხვევაში, თუ თითოეულ შემთხვევაში სრულ და ინფორმირებულ თანხმობას მოგვცემთ, მას შემდეგ, რაც მიიღებთ ამ თანხის შესახებ სრულ ინფორმაციას.

9.12 თუ ჩვენთვის აუცილებელი გახდება, კავშირი შევინარჩუნოთ, ან ანგარიში წარვუდგინოთ მარეგულირებელ ან საჯარო სექტორის ორგანოს, კანონმდებლობით ან სხვა დებულებით ჩვენზე დაკისრებული ნებისმიერი ნორმატიული მოვალეობის შედეგად, მათ შორის, ჩვენი გარიგების დასრულების შემდეგ, ჩვენ ვიტოვებთ უფლებას, მოვითხოვოთ ანაზღაურება ამ საანგარიშგებო მოვალეობების შესაბამისად შესრულებული სამუშაოსთვის.

9.13 თუ რაიმე მიზეზის გამო, ჩვენთვის აუცილებელი გახდება, რომ შევწყვიტოთ გარიგება, ამ თარიღამდე შესრულებული სამუშაოსთვის ჩვენი ანაზღაურება გადასახდელი იქნება თქვენს მიერ.

**10 საუკეთესო მომსახურება**

10.1 ჩვენ გვსურს გაგიწიოთ მაღალი ხარისხის მომსახურება, რომელიც ეფექტური იქნება ნებისმიერ დროს. თუ გსურთ ჩვენთან ერთად განიხილოთ, თუ როგორ შეიძლება ჩვენი მომსახურების გაუმჯობესება, ან თუ რაიმე არ მოგწონთ ჩვენს მომსახურებაში, გთხოვთ, ნებისმიერ დროს დაუკავშირდეთ ტელეფონით [ჩვენს მმართველ პარტნიორს] [ან] [ჩასვით სახელი]-ს.

10.2 ჩვენ ვიღებთ ვალდებულებას, რომ ყურადღებით და ოპერატიულად განვიხილოთ ნებისმიერი შენიშვნა, ასევე გავაკეთოთ ყველაფერი, რაც შეგვიძლია, რათა აგიხსნათ ჩვენი პოზიცია. ჩვენ ვიღებთ ვალდებულებას, გავაკეთოთ ყველაფერი, რაც გონივრულია, რათა მოვაგვაროთ პრობლემები, და თუ თქვენ მაინც არ იქნებით კმაყოფილი, რა თქმა უნდა, თქვენ შეგიძლიათ განიხილოთ ეს საკითხები ჩვენს პროფესიულ ორგანიზაციასთან.

[ჩასვით პროფესიული ორგანიზაციის დასახელება და მისამართი]

1. ჩანაწერების შენახვა და მათზე წვდომა

11.1 თქვენ გაქვთ სამართლებრივი პასუხისმგებლობა, შეინახოთ თქვენს ფინანსურ საქმიანობასთან დაკავშირებული დოკუმენტები და ჩანაწერები. ჩვენი მუშაობის პროცესში, თქვენგან და სხვებისგან ჩვენ ვაგროვებთ საგადასახადო და ფინანსურ საკითხებთან დაკავშირებულ ინფორმაციას. დავალების დასრულების შემდეგ ჩვენ დაგიბრუნებთ თქვენი დოკუმენტების ორიგინალებს. ზოგადად, თქვენი საქმიანობის შესაბამისი დოკუმენტები და ჩანაწერები შენახული უნდა იყოს საანგარიშგებო პერიოდის დასრულებიდან [რ-ბა] წლის განმავლობაში.

11.2 მიუხედავად იმისა, რომ ზოგიერთი დოკუმენტი შეიძლება ლეგალურად თქვენ გეკუთვნოდეთ, ჩვენ განზრახული გვაქვს გავანადგუროთ ჩვენს მიერ შენახული კორესპონდენციები და სხვა დოკუმენტები, რომლებიც [რ-ბა] წელზე მეტი ხნისაა, გარდა იმ დოკუმენტებისა, რომლებიც მიგვაჩნია, რომ მუდამ მნიშვნელოვანია. თუ თქვენ გჭირდებათ რაიმე დოკუმენტების შენახვა უფრო მეტი ხნის განმავლობაში, თქვენ უნდა შეგვატყობინოთ ამის შესახებ წერილობით.

12 ელექტრონული მიმოწერა

12.1 ელექტრონული მიმოწერა შეიძლება არ იქნას ან დაგვიანებით იქნას მიღებული, ან უნებლიეთ არასწორ მისამართზე იქნას გაგზავნილი, ან შეიძლება მესამე მხარეებს ჩაუვარდეთ ხელში, შესაბამისად, ჩვენ არ ვიღებთ პასუხისმგებლობას ასეთ მიმოწერებზე. ამიტომ, შეიძლება მიზანშეწონილი არ იყოს, ელ.ფოსტაზე გამოგზავნილ რჩევებს დაეყრდნოთ, თუ ამის შესახებ წერილობითი დასტური არ გაქვთ მიღებული. რადგანაც ელექტრონული მიმოწერა არ არის სრულიად უსაფრთხო, ჩვენ არ ვიღებთ პასუხისმგებლობას რაიმე შეცდომაზე ან პრობლემაზე, რომელიც შეიძლება წარმოიშვას ელექტრონული მიმოწერების გამოყენებისას, და ორგანიზაციის სენსიტიური ინფორმაციის გაგზავნასთან დაკავშირებულ ყველა რისკზე თქვენ იქნებით პასუხისმგებელი. თუ არ ეთანხმებით, რომ პასუხისმგებლობა აიღოთ ამ რისკზე (რაც უფრო მეტ ეფექტურობას მოიტანს და ხარჯებსაც შემაცირებს), თქვენ წერილობით უნდა შეგვატყობინოთ, რომ ელ.ფოსტა არ არის მიმოწერის მისაღები საშუალება, და ჩვენ მიმოწერას განვახორციელებთ ფოსტით, გარდა იმ შემთხვევისა, როდესაც საბუთების (დოკუმენტების) ელექტრონული გადაგზავნა სავალდებულოა.

12.2 ინფორმაციის მიმღები პასუხისმგებელია ნებისმიერი ელ.ფოსტა და თანდართული ფაილები შეამოწმოს ვირუსზე. ჩვენ ვიყენებთ ვირუსების სკანირების პროგრამას, რათა შემცირდეს ელ.ფოსტით ან ელექტრონული დასამახსოვრებელი მოწყობილობით ვირუსების და მსგავსი მავნე ობიექტების გადაცემის რისკი.

12.3 ნებისმიერი მიმოწერა, რომელიც გამოგზავნილი იქნება საფოსტო სისტემის საშუალებით, თქვენს საფოსტო მისამართზე მოხვდება დოკუმენტის გამოგზავნიდან ორ სამუშაო დღეში.

**14 კლიენტთა იდენტიფიკაცია**

14.1 როგორც სხვა ფირმების შემთხვევაში, რომლებიც ასრულებენ პროფესიულ მომსახურებას, ჩვენ შეიძლება დაგვჭირდეს ჩვენი კლიენტების იდენტიფიცირება ფულის გათეთრების კანონმდებლობის მიზნებისთვის. ჩვენ შეგვიძლია მოვითხოვოთ თქვენგან, და შევინახოთ, ისეთი ინფორმაცია და დოკუმენტაცია, რომლებიც ამ მიზნებისთვის გვჭირდება და/ან ჩავატაროთ სათანადო მონაცემთა ბაზების ძიება. თუ ჩვენ ვერ მოვიძიებთ თქვენი პირადობის დასაბუთებულ მტკიცებულებას, ჩვენ ვერ შეძლებთ გარიგების გაგრძელებას.

**15 ინტელექტუალური საკუთრების უფლებები**

15.1 ჩვენ ვინარჩუნებთ საავტორო უფლებებს ნებისმიერ დოკუმენტზე, რომელიც მომზადდა ჩვენს მიერ გარიგების განხორციელების დროს, გარდა იმ შემთხვევებისა, როდესაც კანონით სპეციალურად სხვაგვარად არის გათვალისწინებული.

**16 ხელშეკრულების შეწყვეტა**

16.1 თითოეულ ჩვენგანს შეუძლია შეწყვიტოს ეს ხელშეკრულება მეორე მხარისთვის არა უმცირეს 21 დღით ადრე წერილობითი შეტყობინების გაგზავნით, გარდა იმ შემთხვევებისა, როდესაც თქვენ ვერ თანამშრომლობთ ჩვენთან, ან ჩვენ გვაქვს საფუძველი, გვჯეროდეს, რომ თქვენ მოგვაწოდეთ ჩვენ ან საგადასახადო ორგანოებს მცდარი ინფორმაცია, რა შემთხვევაშიც, ჩვენ დაუყოვნებლივ შეგვიძლია ამ ხელშეკრულების შეწყვეტა. ხელშეკრულების შეწყვეტა არ შელახავს რაიმე უფლებებს, რომლებიც შეიძლება მოპოვებული ჰქონდა რომელიმე ჩვენგანს ხელშეკრულების შეწყვეტამდე.

16.2 წინამდებარე ხელშეკრულების შეწყვეტის შემთხვევაში, ჩვენ ვეცდებით, შევთანხმდეთ ამ დროისთვის დაუსრულებელი სამუშაოს დასრულების შესახებ, თუ სამართლებრივი ან მარეგულირებელი მიზეზებიდან გამომდინარე არ მოგვიწევს მუშაობის დაუყოვნებლივ შეწყვეტა. ამ შემთხვევაში, ჩვენ არ მოგვეთხოვება, შევასრულოთ შემდგომი სამუშაო, და არ ვიქნებით პასუხისმგებელი ამ შეწყვეტით გამოწვეულ შედეგებზე.

**17 გარიგებიდან გამოსვლა**

17.1 თუ ჩვენ უარს ვიტყვით, ან მოგვიწევს, უარი ვთქვათ გარიგებაზე, ჩვენ, ჩვეულებრივ, გამოგიგზავნით გარიგებიდან გამოსვლის წერილს, იმის უზრუნველსაყოფად, რომ ჩვენ აღარ გვაქვს შესაბამისი პასუხისმგებლობები და ვალდებულებები. ეს ასევე უზრუნველყოფს, რომ პროფესიონალ მრჩევლებს შორის მოხდეს მომსახურების ეფექტური გადაცემა. თუ ჩვენ თქვენთან არ გვექნება კონტაქტი ერთი წლის ან მეტი პერიოდის განმავლობაში, ჩვენ გარიგებიდან გამოსვლის წერილს გამოგიგზავნით ბოლოს მოწოდებულ მისამართზე და, შესაბამისად, შევწყვეტთ ქმედებას.

**18 ინტერპრეტაცია**

18.1 თუ ჩვენი გარიგების წერილის ან გარიგების პირობების ნებისმიერი დებულება ბათილად იქნა მიჩნეული, მაშინ ეს დებულება ჩაითვლება, რომ არ წარმოადგენს ამ ხელშეკრულების შემადგენელ ნაწილს. თუ ამ გარიგების პირობებსა და გარიგების წერილს ან დანართებს შორის იქნება შეუსაბამობა და წინააღმდეგობა, გარიგების წერილის დებულებას ან გრაფიკებს მიენიჭება უპირატესობა.