**დაკავშირებულ მხარეთა დადასტურების მოთხოვნის შემოთავაზებული ნიმუში**

(ეს წერილი კლიენტს უნდა გადაეცეს დავალების დაგეგმვის ეტაპზე, რათა მან მოგვაწოდოს აუდიტირებული სამეურნეო სუბიექტის ყველა დაკავშირებულ მხარეთა ჩამონათვალი.)

|  |
| --- |
|  |

[კლიენტის დასახელება]

[მისამართი]

[თარიღი]

ძვირფასო [კლიენტის დასახელება]

**დაკავშირებულ მხარეთა დადასტურება**

ჩვენი აუდიტის დაგეგმვის ეტაპზე, ISA 550-ის ”დაკავშირებული მხარეები” შესაბამისად მოგვეთხოვება, ხელმძღვანელობისგან მივიღოთ სამეურნეო სუბიექტის ყველა დაკავშირებული მხარის ჩამონათვალი (როგორც ეს დადგენილია ბუღალტრული აღრიცხვის სტრუქტურით), იმისდა მიუხედავად, არის თუ არა განხორციელებული ოპერაციები ამ დაკავშირებულ მხარეებთან.

ამიტომ, გთხოვთ, თანდართული ცხრილი შეავსოთ/განაახლოთ კომპანიის ყველა ცნობილი დაკავშირებული მხარის ჩამონათვალის შესაბამისად.

ქვემოთ ჩამოთვლილები, ჩვეულებრივ, ითვლება როგორც სამეურნეო სუბიექტთან დაკავშირებული მხარეები:

ა. სამეურნეო სუბიექტის დირექტორები და სხვა ძირითადი პერსონალი, ან სამეურნეო სუბიექტის მშობელი კომპანია;

ბ. სამეურნეო სუბიექტის ან მშობელი კომპანიის ნებისმიერი აქციონერი, რომელსაც აქვს კონტროლი, ერთობლივი კონტროლი ან მნიშვნელოვანი გავლენა სამეურნეო სუბიექტზე;

გ. „ა“ ან „ბ“ პუნქტში ჩამოთვლილი პირების ახლო ოჯახის წევრები (კერძოდ, მეუღლეები, შვილები და სხვა კმაყოფაზე მყოფი პირები);

დ. კომპანიები, რომლებსაც აკონტროლებენ ან ერთობლივად აკონტროლებენ „ა“, „ბ“ ან „გ“ პუნქტებში ჩამოთვლილი პირები;

ე. ჯგუფური კომპანიები, მეკავშირე საწარმოები და ერთობლივი საწარმოები; და

ვ. იმ სამეურნეო სუბიექტის ან სამეურნეო სუბიექტების საპენსიო სქემები, რომლებიც მიიჩნევა, რომ არიან დაკავშირებული მხარეები;

ერთობლივი კონტროლი არ არის განსაზღვრული, თუმცა, ჩვეულებრივ, ამაში იგულისხმება ნებისმიერი პირი, რომელსაც აქვს ვეტოს დადების უფლება სამეურნეო სუბიექტის კომერციულ გადაწყვეტილებაზე, შესაბამისად, თუ აქციონერთა ხელშეკრულებით მოითხოვება ერთსულოვანი შეთანხმება, მაშინ ყველა აქციონერს ექნებოდა ერთობლივი კონტროლი.

თუ არ ხართ დარწმუნებული რომელიმე პოტენციურ დაკავშირებულ მხარესთან დაკავშირებით, გთხოვთ, მოგვამართოთ.

გმადლობთ, რომ დახმარება გაგვიწიეთ ამ საკითხში.

პატივისცემით,

[კომპანიის ბუღალტრები]

**დაკავშირებული მხარეები:**

|  |  |  |
| --- | --- | --- |
| **დაკავშირებული მხარე** | რა სახის კავშირი აქვს სამეურნეო სუბიექტთან | დადებული გარიგების ტიპი და დანიშნულება (საჭიროების შემთხვევაში) |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

***NB: ზემოთ მოცემული ჩამონათვალი უნდა მოიცავდეს ყველა დაკავშირებულ მხარეს.***