**იურისტ-კონსულტანტთა წერილის შემოთავაზებული ნიმუში**

ეს წერილი იურისტ-კონსულტანტს უნდა მისწეროს კლიენტმა ტიტულიან ბლანკზე.

|  |
| --- |
|  |

[იურისტ-კონსულტანტის სახელი და გვარი]

[მისამართი]

[თარიღი]

ძვირფასო ბატონებო,

**ფინანსური ანგარიშგება [თარიღი]-ს დასრულებული [წლის/პერიოდის] მდგომარეობით**

ჩვენი ფინანსური ანგარიშგების აუდიტთან დაკავშირებით, მადლობელი ვიქნებით, თუ მოგვაწოდებთ შემდეგ ინფორმაციას:

1. ნებისმიერი დოკუმენტების (აქტების), იჯარის, ობლიგაციების, აქციის სერთიფიკატების ან სხვა სატიტულო დოკუმენტების დეტალებს, რომელსაც ფლობთ ჩვენი სახელით, და ჩვენს სახელზე, [წლის დასასრულის თარიღი]-ს მდგომარეობით.
2. დადასტურებას იმის შესახებ, რომ ზემოთ, პუნქტში 1-ში მოცემული სატიტულო დოკუმენტები, თავისუფალია ყოველგვარი გადასახადისგან და გირაოსგან.
3. აქტების ან სხვა სატიტულო დოკუმენტების დეტალებს, რომლებსაც ფლობთ ჩვენი სახელით როგორც ავანსების (სესხების) უზრუნველყოფას. ასევე, შეგიძლიათ თუ არა მოგვაწოდოთ ინფორმაცია ნებისმიერი აქტების ან სხვა სატიტულო დოკუმენტების შესახებ, რომლებიც გადმოცემული გქონდათ [თარიღი]-ს დასრულებული პერიოდის განმავლობაში.
4. ჩვენი შეფასების დადასტურებას შემდეგ სასამართლო პროცესებთან, სასამართლო სარჩელებთან, ოქმებთან ან მოლაპარაკებებთან დაკავშირებით, რომლებშიც ჩვენ ვმონაწილეობდით, და რამაც შეიძლება გავლენა იქონიოს ან გამოიწვიოს რაიმე პირობითი ან ფაქტობრივი პასუხისმგებლობა [წლის დასასრულის თარიღი]-ს მდგომარეობით. თუ ჩვენი შეფასება არასწორია, გთხოვთ, მოგვაწოდოთ სავარაუდო შედეგის შეფასება, და რა ფინანსური გავლენა ექნება მას ჩვენზე.

|  |  |  |
| --- | --- | --- |
| **საკითხი** | **ჩვენი შეფასება** | **ფინანსური გავლენა** |
|  |  |  |
|  |  |  |
|  |  |  |

1. ნებისმიერი შემთხვევის შესახებ, რომლის შესახებაც თქვენ ხართ საქმის კურსში, რომ მოხდა იმ კანონისა და რეგულაციების ფაქტობრივი ან პოტენციური შეუსრულებლობა, რომლებიც უზრუნველყოფს სამართლებრივ ჩარჩოს (საფუძველს), რომლის ფარგლებშიც ჩვენ ვაწარმოებთ ჩვენს ბიზნესს, და რომლებიც არსებითია ჩვენი საქმიანობის წარმართვაში.
2. ნებისმიერ სხვა ინფორმაციას, რომელიც, თქვენი აზრით, არის რელევანტური და შეიძლება ფინანსური გავლენა იქონიოს ჩვენზე, და რომელიც უნდა იქნას გათვალისწინებული ჩვენი ფინანსური ანგარიშგების მომზადების დროს.

გთხოვთ, თქვენი პასუხის ასლი ასევე გადაუგზავნოთ ჩვენს აუდიტორებს, [ფირმის დასახელება] [ფირმის მისამართი].

პატივისცემით,

[დირექტორი]

[კლიენტის სახელი და გვარი]-ის სახელით და დავალებით

**ამ წერილის შედგენისას, აუცილებელია, გაითვალისწინოთ შემდეგი მითითებები, რომლებიც გამოცემული იქნა გაერთიანებულ სამეფოში, მაგრამ, სავარაუდოდ, აქტუალური იქნება მსოფლიოს მრავალ იურისდიქციაში:**

*“ზოგჯერ იურისტ-კონსულტანტები უშუალოდ არ პასუხობენ აუდიტორების დადასტურების მოთხოვნებზე იმ მოტივით, რომ არსებობს იმის საფრთხე, რომ იურისტ-კონსულტანტების მიერ დაწერილი წერილები, რომლებიც ეხება კლიენტის სასამართლო პროცესის არსს, სასამართლოში გამოძახების უწყისის საფუძველზე შეიძლება იქნას გახსნილი ან წარდგენილი, და არ აქვს უფლება არ წარადგინოს. ეს რისკი არსებობს, მიუხედავად იმისა, იურისტ-კონსულტანტები წერენ უშუალოდ აუდიტორებს, თუ კლიენტებისთვის განკუთვნილი წერილების ასლები ეგზავნებათ აუდიტორებს. ალტერნატიულ ვარიანტში, იურისტ-კონსულტანტებს შეუძლიათ კლიენტის წერილზე პასუხი გაუგზავნონ კლიენტს, ისე, რომ ამ წერილის ასლი არ გადაუგზავნონ აუდიტორს.*

*პირველ შემთხვევაში, აუდიტორს შეუძლია შეხვდეს იურიუსტ-კონსულტანტს, რათა განიხილოს საკითხები და შეათანხმოს საქმის ჩანაწერები, რომლებსაც აუდიტორი ჩათვლის, როგორც საკმარის მტკიცებულებებს ფინანსური ანგარიშგების დასამუშავებლად. მეორე შემთხვევაში, აუდიტორმა უნდა წაიკითხოს და გააკეთოს შენიშვნები წერილის შესაბამისი შინაარსის შესახებ, მაგრამ, როგორც წესი, უნდა იმედი ვიქონიოთ, რომ არ გადაიღებს მის ფოტოასლებს. ორივე შემთხვევაში გაკეთებული საქმის ჩანაწერები, არ იქნება სპეციფიკური და შეიძლება მხოლოდ იმაზე მიუთითებდეს, რომ მტკიცებულებები მიღებული იქნა და საკითხი განხილული იქნა.”*