

**HAT**

**აუდიტის სახელმძღვანელო**

**ვერსია: აპრილი 2018**

**(2016 წლის 15 დეკემბერს ან მის შემდგომ დასრულებული საანგარიშგებო პერიოდებისთვის)**

უარის თქმა პასუხისმგებლობაზე

ეს დოკუმენტი წარმოადგენს მხოლოდ სახელმძღვანელოს და მიზნად არ ისახავს პროფესიული რჩევების მიცემას. შესაბამისად, მასზე არ უნდა იყოთ დამოკიდებული როგორც ასეთი. მიუხედავად Holborn Accountancy Tuition Limited-ის (რომელიც ამ სახელმძღვანელოს მომზადებისას წარმოადგენდა HAT-ის ბუღალტერთა ჯგუფს (HAT)) ყოველმხრივი ზრუნვისა, HAT მაინც არ იძლევა ნებისმიერი ინფორმაციის ან მოსაზრების სისწორის ან უტყუარობის, ასევე ამ სახელმძღვანელოში მოცემული ნებისმიერი პრაქტიკის ან პროცედურის შესაფერისობის, მიზანშეწონილობის ან გამოყენებადობის გარანტიას. ამიტომ, HAT ვერ იქნება პასუხისმგებელი ნებისმიერი ზიანისთვის ან ეკონომიკური ზარალისთვის, იქნება ეს გამოწვეული დაუდევრობით, ხელშეკრულების დარღვევით თუ სხვაგვარად, HAT-ის, მისი დირექტორების ან თანამშრომლების მიერ.

ანალოგიურად, HAT ვერ იქნება პასუხისმგებელი ზიანისთვის ან ზარალისთვის, რომელიც გამოწვეულია სახელმძღვანელოს მყიდველთა ან ნებისმიერი მესამე მხარის ქმედებებით, ამ დოკუმენტის პირობებზე დაყრდნობით, რაც იწვევს ზარალს, რომელსაც განიცდიან ან მყიდველები (ვისთვისაც ისინი მოქმედებენ როგორც წარმომადგენლები, და ვინც ეყრდნობა მათ რჩევებს) ან ნებისმიერი მესამე მხარე, ასევე HAT-ის მიერ ნებისმიერი ხელშეკრულების დარღვევის გამო, რაც გამოწვეულია ამ დოკუმენტში მოცემული ნებისმიერი უზუსტობით, შეცდომით ან დაუდევრობით.

© ყველა უფლება დაცულია. არ მოხდება ამ პუბლიკაციის არცერთი ნაწილის რეპროდუცირება, შენახვა საძიებო სისტემაში, ან გადაცემა ნებისმიერი ფორმით ან რაიმე საშუალებით, ელექტრონული, მექანიკური, ფოტოკოპირებიით, ჩანაწერით ან სხვაგვარად, საავტორო უფლებების მფლობელის წინასწარი წერილობითი ნებართვის გარეშე. პროფესიული რჩევებისთვის ზემოთ მოცემულ ნებისმიერ საკითხთან დაკავშირებით, გთხოვთ, დაუკავშირდეთ HAT-ს.

ამ სახელმძღვანელოს ტექსტიც და დანართებიც შეიცავს ტექსტს, რომელიც აღებულია FRC პუბლიკაციებიდან და IFRS® ფონდისგან. ეს მასალა ასევე დაცულია FRC-ისა და IFRS® ფონდის საავტორო უფლებებით, გთხოვთ, იხილოთ ქვემოთ:

© შპს ფინანსური ანგარიშგების საბჭო (FRC). ადაპტირებული და რეპროდუცირებულია ფინანსური ანგარიშგების საბჭოს ნებართვით. ყველა უფლება დაცულია. დამატებითი ინფორმაციისთვის, გთხოვთ, ეწვიოთ: [www.frc.org.uk](http://www.frc.org.uk) ან დარეკოთ: +44 (0)20 7492 2300.

© ეს პუბლიკაცია შეიცავს IFRS® ფონდის საავტორო მასალებს, რომელთა მიმართაც დაცულია ყველა უფლება. რეპროდუცირებულია HAT ჯგუფის ბუღალტერთა მიერ IFRS ფონდის ნებართვით. მესამე მხარეებს არ აქვთ მინიჭებული რეპროდუცირების ან გავრცელების ნებართვა. ფასს-ის სტანდარტებზე და IFRS ფონდის მიერ შესრულებულ სამუშაოზე სრული წვდომისთვის გთხოვთ ეწვიოთ <http://eifrs.ifrs.org>. ბუღალტრული აღრიცხვის საერთაშორისო სტანდარტების საბჭო, IFRS ფონდი, ავტორები და გამომცემლები არ იღებენ პასუხისმგებლობას ნებისმიერი ზარალის გამო, რომელიც გამოწვეულია ამ პუბლიკაციაში მოცემული მასალის შესაბამისად მოქმედებით ან უმოქმედობით, მიუხედავად იმისა, ეს ზარალი გამოწვეულია დაუდევრობით თუ სხვაგვარად.

ზემოაღნიშნულთან დაკავშირებული ნებისმიერი საკითხი დარეგულირდება და განიხილება ინგლისისა და უელსის კანონის შესაბამისად, ხოლო ინგლისისა და უელსის სასამართლოებს ექნებათ განსაკუთრებული უფლებამოსილება ყველა ამ საკითხთან დაკავშირებით.

**A close up of a logo

Description generated with very high confidence**

**12 Cock Lane**

**London**

**EC1A 9BU**

**United Kingdom**

**www.hatgroup.co.uk**

**HAT აუდიტის სახელმძღვანელო**

კეთილი იყოს თქვენი მობრძანება HAT აუდიტის სახელმძღვანელოში.

HAT აუდიტის სახელმძღვანელომ უნდა წარმოადგინოს ქაღალდის ფაილი.

კოტირებული კომპანიების, ან მშობელი კომპანიების აუდიტი, რომლებსაც ასევე მოეთხოვებათ, მოამზადონ კონსოლიდირებული ფინანსური ანგარიშგება, სცილდება ამ სახელმძღვანელოს მოქმედების ფარგლებს.

**სამუშაო დოკუმენტების სტრუქტურა**

სამუშაო დოკუმენტები იყოფა მუდმივ და მიმდინარე დოკუმენტებად. ფაილების გამყოფი გამოიყენება ფაილების სტრუქტურის შესაქმნელად და ეფექტური მიმოხილვისთვის.

არსებობს აუდიტის ფაილების ცალკეული გამყოფები როგორც მუდმივი აუდიტის ფაილითვის, ასევე მიმდინარე აუდიტის ფაილისთვის, რომლებიც შედის HAT აუდიტის სახელმძღვანელოს პროფორმა ფაილების გამყოფების განყოფილებაში.

**აუდიტის ფაილის შექმნა**

აუდიტის კლიენტებისთვის გამოყენებული უნდა იქნას დანართი 1.2 იმის უზრუნველსაყოფად, რომ HAT აუდიტის სახელმძღვანელოდან კოპირებული არის შესაბამისი ფორმები და ისინი მოთავსებულია მიმდინარე აუდიტის ფაილის გამყოფებს შორის.

მიმდინარე აუდიტის ფაილების გამყოფები განთავსებულია ანბანის მიხედვით და მოიცავენ შემდეგ სექციებს:

* საბოლოო ფინანსური ანგარიშგების ასლი;
* Aa: დასრულება;
* Ab: გამჟღავნებული ინფორმაციის საკონტროლო ჩამონათვალი;
* Ac: დაგეგმვა;
* Ad: ფინანსური ანგარიშგების პროექტი;
* B-M: აუდიტორული მტკიცებულებები ფინანსური მდგომარეობის ანგარიშგებისა და შესაბამისი შენიშვნების მხარდასაჭერად;
* N: აუდიტის სხვა სფეროები;
* O-R: აუდიტორული მტკიცებულებები, საქმიანობის შედეგების ანგარიშგებისა და შესაბამისი შენიშვნების მხარდასაჭერად;
* S: ინფორმაციის გამჟღავნება;
* T: ოპერაციებისა და კონტროლის ტესტირება;
* U: საცდელი ბალანსი და კორექტირებები;
* V: ბუღალტრული აღრიცხვის ანალიზის დეტალები.

**სახელმძღვანელოს რეზიუმე**

სახელმძღვანელო მოიცავს სახელმძღვანელო შენიშვნებსა და დანართებს. დანართები კოპირებულია აუდიტის ფაილში მთელი რიგი სტანდარტული სამუშაო დოკუმენტების შესაქმნელად.

სახელმძღვანელოს გააჩნია შემდეგი სტრუქტურა:

* დასაწყისი;
* Chapter 1: დაგეგმვა და კონტროლი;
* Chapter 2: დეტალური ძირითადი და საკონტროლო პროცედურები;
* Chapter 3: მიმოხილვა და დასრულება;
* პროფორმა დოკუმენტები;
* პროფორმა ფაილის გამყოფები.

**დაგეგმვა და აუდიტი**

თავი 1-ში განხილულია დაგეგმვა. თავი 1-ის პირველ სექციაში მოცემულია დაგეგმვის პროცესისთვის საჭირო სამუშაო პროცესის ქრონოლოგია.

**აუდიტორული პროგრამები**

HAT სისტემის მიხედვით, ძირითადი ტესტირების აუდიტორული პროგრამები შედის HAT აუდიტის სახელმძღვანელოს მე-2 თავში.

NB: კონტროლზე დაფუძნებული აუდიტორული პროგრამები **არ** შედის ამ აუდიტის სახელმძღვანელოში.

**გამჟღავნებული ინფორმაციის საკონტროლო ჩამონათვალი**

HAT აუდიტის სახელმძღვანელოს მე-3 თავი მოიცავს IFRS-ის შესაბამისად მოთხოვნილი გამჟღავნებული ინფორმაციის საკონტროლო ჩამონათვალის კომპლექტს. HAT ვერ უზრუნველყოფს გამჟღავნებული ინფორმაციის საკონტროლო ჩამონათვალს, რომლებიც მოითხოვება ადგილობრივი GAAP-ის შესაბამისად.

**აუდიტის დავალების დასრულება**

ასევე, მე-3 თავში მოცემულია დასრულების საკონტროლო ჩამონათვალის სრული პაკეტი, როგორიცაა ფუნქციონირებადი საწარმო, შემდგომი მოვლენების მიმოხილვა, ანალიზური პროცედურები და ა.შ.